দুর্ঘটনার পরই স্থানীয় জনতা ও স্কুলের ছাত্রছাত্রীরা ২ ঘণ্টা ধরে পিরোজপুর-ভান্ডারিয়া সড়ক অবরোধ করে রাখে।  স্থানীয় প্রত্যক্ষদর্শীরা জানায়, জি-হায়দার হাই স্কুল ছুটির পর সামনের সড়ক অতিক্রম করার সময় পিরোজপুর থেকে আসা একটি মোটরসাইকেল নবম শ্রেণীর ছাত্রী দিশা মেহজাবিন ও সপ্তম শ্রেণীর ছাত্রী তামান্নাকে চাপা দেয়। ঘটনাস্থলেই মারা যায় বাঁশবাড়িয়া গ্রামের ইদ্রিস হাওলাদারের কন্যা দিশা। গুরুতর আহত হয় তামান্না। চিকিৎসার জন্য আশঙ্কাজনক অবস্থায় তামান্নাকে খুলনা মেডিকেলে পাঠানো হয়েছে। এ ঘটনায় থানায় একটি মামলা দায়ের করা হয়েছে। দিশার মৃত্যুতে এলাকায় শোকের ছায়া নেমে এসেছে।